Mener debutantene var preget av nervene
ARTIKKELEN ER OVER 12 ÅR GAMMEL Rösler på VG TV:- Jeg er ikke skuffet VG Nett live:Referat og bilder RBK-treneren startet med både Fredrik Stoor, Didier Konan og Abdoulrazak Traoré mot Viking mandag kveld. Ingen av de tre markerte seg voldsomt, kanskje med unntak av Konan - som blant annet hadde et tverrligerskudd. - Det var tre debutanter som så ut som de var grepet av stundens alvor. - Jeg har sett de bedre i vinter, og kommer nok til å gjøre det også. Men i øyeblikk i dag synes jeg spesielt Konan viste at han har noe å by på, og at han kan bli en tilvekst, sier Tørum til VG Nett. Les også:Forbannet på seg selv etter kjempemissDet var innledningsvis jevnt og sjansefattig i Stavanger mandag kveld. De regjerende seriemestrene var rustne, og skapte lite - det samme med hjemmelaget. - Jeg er helt enig. Det var tight og tøft, og det store spillet fikk vi ikke, sier Tørum. Som i serieavslutningen i fjor, kom Peter Ijeh i fokus hjemme på Viking stadion. Etter 32 minutter mottok han ballen nærmere 35 meter fra mål, avanserte noen meter og hamret ballen via stolpen og forbi en tilsynelatende sjanseløs Lars Hirschfeld i Rosenborg-målet. Men han ble ikke matchvinner. Like før slutt fikk Rosenborg frispark på nærmere 25 meter. Marek Sapara stilte seg opp, skjøt direkte - via en spiller og forbi Iven Austbø.- Jeg tror ballen gikk via noens hode før den gikk i mål. Men jeg er glad for scoringen, sier Sapara til VG Nett - fremdeles litt rusten i engelsken. Steffen Iversen fikk ikke til alt for mye fra sin midtspissposisjon, men mente Rosenborg burde reist hjem med alle poengene. - Vi hadde både de fleste og største sjansene, og jeg mener vi burde ha klart tre poeng. Hvordan tror du eliteserien ender?
(Viking-RBK 1-1) Knut Tørum tror de tre Rosenborg-debutantene ble grepet av stundens alvor.